### Beslutninger

Udvalget blev orienteret om hidtidig praksis for behandling af antennesager, herunder krav til ansøgninger, proces, nabohøring, de typiske indsigelser, kommunens handlerum m.v. Slides fra præsentationen lægges i udvalgets SharePoint-mappe. Udvalget drøftede herefter problemstillingen med udgangspunkt i konkrete eksempler. Udvalget opfordrede forvaltningen til at inddrage og høre fællesrådene i sager med ansøgninger om opsætning af master. Der var desuden fra dele af udvalget ønske om en revision af kommunens antennevejledning fra 2011.